કોંગ્રેસ અધ્યક્ષા સોનિયા ગાંધીના સલાહકાર અહેમદ પટેલે મોદીના દાવાને નકાર્યો છે. તેમણે કહ્યું કે 'મોદી તેમના દાવાને સાબિત કરે તો, હું જાહેર જીવન છોડી દેવા તૈયાર છું. ચૂંટણીની મોસમમાં લોકો જાત જાતના દાવા કરે છે. હું આ વિવાદ પર ટિપ્પણી કરવા નથી માંગતો. પણ હું સ્પષ્ટતા કરવા માંગુ છું કે 80ના દાયકામાં મેં તેમની સાથે એકવાર લંચ કર્યું હતું. ત્યારે તેઓ ભાજપના મહાસચિવ હતા. આ બાબતની જાણકારી અમારા નેતા રાજીવ ગાંધીને હતી. વર્ષ 2001માં જ્યારે તેઓ મુખ્યમંત્રી બન્યા ત્યારથી મેં તેમની સાથે ચ્હા પણ પીધી નથી.'